Na temelju Odluke o socijalnoj skrbi Općine Kloštar Ivanić (Glasnik Zagrebačke županije, broj 51/22 i 16/24) i članka 57. Statuta Općine Kloštar Ivanić (Glasnik Zagrebačke županije broj 13/21), Općinski načelnik Općine Kloštar Ivanić dana 02.01.2025. godine donosi

**ODLUKU   
O PRAVU NA NOVČANU NAKNADU  
ZA NOVOROĐENU DJECU NA PODRUČJU   
OPĆINE KLOŠTAR IVANIĆ**

Članak 1.

Ovom Odlukom određuje se pravo na novčanu naknadu povodom rođenja djeteta čija je majka hrvatska državljanka i u trenutku poroda ima prebivalište na području Općine Kloštar Ivanić, a zahtjev za ostvarivanje prava podnese u roku od 6 mjeseci od dana rođenja djeteta koje također ima prebivalište na području Općine Kloštar Ivanić odnosno roditelj posvojenog djeteta koji ima prebivalište na području Općine Kloštar Ivanić u trenutku pravomoćnosti rješenja o posvojenju, a zahtjev za ostvarivanje prava podnese u roku od 4 mjeseca od dana pravomoćnosti rješenja o posvojenju, bez obzira na starost djeteta.

Iznimno, pravo na potporu može se ostvariti ako samo jedan od roditelja na području Općine Kloštar Ivanić ima prijavljeno prebivalište najmanje godinu dana prije rođenja djeteta, ukoliko drugi roditelj nema prebivalište na području Općine Kloštar Ivanić ili je stranac sa stalnim boravkom na području Općine Kloštar Ivanić, a zahtjev za ostvarivanje prava podnese u roku od 6 mjeseci od dana rođenja djeteta koje također ima prebivalište na području Općine Kloštar Ivanić, uz uvjet da za to dijete novčana naknada nije već ranije isplaćena od strane druge jedinice lokalne samouprave što dokazuje vlastoručno potpisanom izjavom.

Članak 2.

Visina novčane naknade iz članka 1. ove Odluke iznosi:

* za rođenje prvog djeteta iznosi 500,00 EUR,
* za rođenje drugog djeteta iznosi 1.000,00 EUR,
* za rođenje trećeg djeteta iznosi 1.500,00 EUR,
* za rođenje četvrtog djeteta i za svako daljnje dijete iznosi 1.800,00 EUR.

Sredstva za naknadu za novorođenu djecu na području Općine Kloštar Ivanić, osiguravaju se u Proračunu Općine Kloštar Ivanić.

Članak 3.

Postupak za ostvarivanje prava na novčanu naknadu iz članka 1. ove Odluke pokreće se na zahtjev majke odnosno roditelja podnositelja zahtjeva, s priloženom potrebnom dokumentacijom:

* rodne listove za novorođeno dijete i za svu rođenu (posvojenu) djecu,
* rješenje o posvojenju (koje prilaže roditelj - posvojitelj),
* preslika osobne iskaznice majke ili roditelja podnositelja zahtjeva,
* broj tekućeg računa majke odnosno roditelja podnositelja zahtjeva na koji će se izvršiti isplata naknade,
* uvjerenje MUP-a o prebivalištu djeteta,
* vlastoručno potpisana izjava da za dijete nije već ranije isplaćena novčana naknada od strane druge jedinice lokalne samouprave (u slučaju članka 1. stavak 2. ove Odluke).

Zahtjev se podnosi Jedinstvenom upravnom odjelu nakon prijave djeteta kod nadležnog tijela, podnošenjem zahtjeva ili putem usluge e-Novorođenče.

U ime majke novorođenog djeteta zahtjev može podnijeti i druga osoba te priložiti potrebnu dokumentaciju, ali pravo na isplatu novčane naknade ostvaruje isključivo majka novorođenog djeteta osim iznimno roditelj podnositelj zahtjeva sukladno članku 1. stavku 2. ove Odluke.

U slučaju smrti majke isplata se može obaviti i drugoj osobi, koja će preuzeti skrb i brigu o djetetu.

Jedinstveni upravni odjel može zatražiti dostavu i druge dokumentacije ukoliko ocijeni potrebnim za rješavanje Zahtjeva.

Članak 4.

Podnositelju zahtjeva koji ispunjava u cijelosti uvjete iz članka 3. ove Odluke, rješenjem utvrđuje pravo na isplatu novčane naknade za novorođeno dijete iz članka 2. ove Odluke.

Isti iznos doznačit će se na tekući račun majke odnosno roditelja podnositelja zahtjeva u roku od 30 dana od podnošenja zahtjeva.

Članak 5.

Stupanjem na snagu ove Odluke prestaje važiti Odluka o pravu na novčanu naknadu za novorođenu djecu na području Općine Kloštar Ivanić, (KLASA: 402-01/24-01/002, URBROJ: 238-14-02-24-2 od 10.06.2024. godine).

Članak 6.

Ova Odluka stupa na snagu danom donošenja i objavit će se na internetskim stranicama Općine Kloštar Ivanić.

KLASA: 402-01/25-01/002

URBROJ: 238-14-02-25-1

Kloštar Ivanić, 02.01.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik:

Željko Filipović